**Zväzok V. Návrh Rámcovej dohody**

**RÁMCOVÁ DOHODA č. ...../2025/DZ/UVO/ZML**

uzatvorená podľa § 269 ods. 2 zákona č. 513/1991 Zb. Obchodného zákonníka (ďalej len „dohoda“ alebo „RD“)

**I.**

**Zmluvné strany**

1. **Predávajúci :**

Sídlo:

Právna forma:

IČO:

IČ DPH:

DIČ:

Zapísaná:

Zastúpená:

IBAN:

Bankové spojenie:

Tel.:

E-mail pre zasielanie objednávok:

(ďalej len „**predávajúci**“)

**a**

1. **Kupujúci : Východoslovenská vodárenská spoločnosť, a.s.**

Sídlo: **Komenského 50, 042 48 Košice**

Právna forma : akciová spoločnosť

IČO: 36 570 460

IČ DPH: SK2020063518

DIČ: 2020063518

Zapísaná: OR Mestského súdu Košice, oddiel: Sa, vložka č.: 1243/V

Zastúpená: **Ing. Stanislav Prcúch** - predseda predstavenstva

**Ing. Jana Bernátová** - člen predstavenstva

Telefón: 055/79 24 111

(ďalej len „**kupujúci**“ alebo „VVS, a.s.“)

(ďalej spolu tiež ako **„zmluvné strany“**)

**Preambula**

Táto dohoda je uzatvorená kupujúcim ako obstarávateľom v súlade s § 10 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok verejnej súťaže vyhlásenej vo Vestníku verejného obstarávania č. ....... zo dňa ...............

**II.**

**Predmet dohody**

1. Predmetom tejto dohody je: „Bezhotovostný nákup pohonných hmôt (motorovej nafty a bezolovnatého benzínu s oktánovým číslom minimálne 95 a prísady AdBlue prostredníctvom palivových kariet v sieti čerpacích staníc na území Slovenskej republiky a v zahraničí (pre časť 1)“ (CPV 09134100-8 Motorová nafta, 09132000-3 Automobilový benzín, 30163100-0 karty na čerpanie pohonných hmôt, 24957000-7 Chemické aditíva) (ďalej len „predmet dohody“ alebo „tovar“), za podmienok uvedených v tejto dohode a v súťažných podkladoch k verejnému obstarávaniu na túto zákazku s číslom zverejnenia vo Vestníku ÚVO ........................ (ďalej len „súťažné podklady“).

2. Predávajúci je povinný dodať predmet dohody v kvalite, akosti a vyhotovení spĺňajúcom všetky a akékoľvek všeobecne záväzné právne predpisy, slovenské technické normy, európske technické osvedčenia, európske normy, medzinárodné normy a iné technické referenčné systémy zavedené európskymi normalizačnými organizáciami vzťahujúce sa na predmet dohody, respektíve súvisiace s predmetom dohody platné v čase jeho dodania. Predmet dohody, a to konkrétne (i) automobilový benzín musí spĺňať aj minimálne funkčné, prevádzkové a technické požiadavky a kvalitatívne parametre v súlade so STN EN 228+A1:2018/Z1 a zákona č. 146/2023 Z. z. o ochrane ovzdušia a o zmene a doplnení niektorých zákonov, a (ii) motorová nafta musí spĺňať aj minimálne funkčné, prevádzkové a technické požiadavky a kvalitatívne parametre v súlade so STN EN 590:2023 a zákona č. 146/2023 Z. z. o ochrane ovzdušia a o zmene a doplnení niektorých zákonov.

1. Predmetom dohody je aj bezplatné vydanie a dodanie palivových kariet v termíne do 10 dní od žiadosti objednávateľa, zúčtovanie dodaných PHM, poskytovanie finančných a iných služieb spojených s ich dodávkou a všetky súvisiace činnosti uvedené v dohode.
2. Predmetom dohody je aj bezplatné vydanie a dodanie palivových kariet prostredníctvom, ktorých sa bude uskutočňovať nákup pohonných hmôt a ADBLUE, umožňujúce kupujúcemu čerpanie pohonných hmôt a ADBLUE bez obmedzenia na palivovú kartu prostredníctvom elektronického systému správy palivových kariet na mesačnej báze a online systému palivových kariet.

Pre časť 1: V prípade, ak čerpacia stanica umožňuje aj nákup doplnkových tovarov, ako napr. destilovaná voda, voda do ostrekovačov, nemrznúca zmes do ostrekovačov, nemrznúca zmes do chladiča, programové ponuky auto-umyvárky pre osobné motorové vozidlá, kupujúcemu bude umožnené nakúpiť tieto tovary a služby aj na vydané palivové karty.

1. Online systém umožní kupujúcemu zobraziť prehľad čerpania pohonných hmôt za vybrané obdobie a vybranú palivovú kartu, kedykoľvek v priebehu mesiaca s možnosťou exportovať dáta do MS-Excel a určovať a meniť obmedzenia maximálnej výšky finančného limitu na čerpanie pohonných hmôt, AdBlue.
2. Špecifikácia palivovej karty a požiadaviek na kartový systém:

- Palivová karta akceptovaná na celom území Slovenskej republiky a v zahraničí (pre časť 1).

- Bezhotovostná platba palivovou kartou v sieti čerpacích staníc predávajúceho.

- V prípade technických problémov predávajúci zabezpečí nonstop autorizačne centrum pre platbu kartou.

- Palivová karta s magnetickým prúžkom alebo čipom, zabezpečenie palivovej karty PIN kódom.

- Zmena počtu vydaných kariet podľa aktuálnej potreby kupujúceho.

- Karta umožňuje určovať kupujúcemu obmedzenia druhu nákupu na kartu prostredníctvom free online systému.

- Free online systém - možnosť exportu dát do MS Excel.

- Bezplatne vydanie palivovej karty kupujúcemu na názov organizácie kupujúceho a ŠPZ motorových vozidiel kupujúceho.

* Bezplatne zablokovanie stratenej/odcudzenej palivovej karty kedykoľvek počas plnenia rámcovej dohody (t.j. vrátane víkendov a sviatkov) v lehote do 1 hodiny od telefonického nahlásenia kupujúcim.
* Sledovanie spotreby PHM, objednávanie a blokovanie kariet, zobrazenie prehľadu čerpania PHM v priebehu mesiaca (prehľady za vybrane obdobia alebo za vybrane palivové karty pre potreby kupujúceho) - písomne poštou alebo elektronicky.
* Ak čerpacia stanica poskytovateľa umožňuje realizovať úhradu elektronického mýta, palivová karta bude umožňovať túto úhradu.
* Možnosť kupujúceho priebežne elektronicky/online sťahovať údaje o čerpaní pohonných hmôt.

1. Dodávka pohonných hmôt na palivové karty na čerpacích staniciach predávajúceho pre závody VVS, a.s.: *(bude doplnené podľa príslušnej časti 1 - 10).*

**III.**

**Miesto dodávania predmetu dohody**

1. Miestom dodávania predmetu dohody sú čerpacie stanice predávajúceho na celom území Slovenskej republiky (*pre časť 1 aj v zahraničí)*.

**IV.**

**Termíny plnenia a lehota platnosti RD**

1. Termíny plnenia - čerpanie na karty - priebežne podľa potrieb kupujúceho.
2. Lehota platnosti Rámcovej dohody: **12 mesiacov** odo dňa účinnosti Rámcovej dohody.

**V.**

**Cena a zľava**

* 1. Kúpna cena je stanovená podľa zák. č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, takto :

a) Poskytnutá zľava vyjadrená v percentách **za naftu** vo výške ........... %,

Poskytnutá zľava vyjadrená v percentách **za benzín** vo výške ........... %

(ďalej spolu ako „zľava“).

b) Výška zľavy v % na 1 liter pohonnej hmoty platí po celú dobu platnosti tejto Dohody.

c) Dohodnutá, tzn. zľavnená cena za príslušné čiastkové (mesačné) plnenie vrátane DPH bude počas trvania dohody výsledkom matematického rozdielu priemernej mesačnej jednotkovej ceny za 1 liter (l) motorovej nafty, alebo benzínu s oktánovým číslom minimálne 95 za kalendárny mesiac, ktorý predchádza mesiacu, za ktorý predávajúci vystavuje faktúru za odobraté pohonné látky a výšky dohodnutej zľavy v % podľa návrhu na plnenie kritéria z tejto priemernej mesačnej jednotkovej ceny.

d) Fakturačná cena za príslušný kalendárny mesiac bude výsledkom súčinu skutočne odobratého množstva pohonných látok kupujúcim za príslušný kalendárny mesiac a dohodnutej ceny podľa písmena c) tohto bodu dohody.

e) Priemernou mesačnou jednotkovou cenou sa rozumie priemerná mesačná jednotková cena v EUR s DPH, ktorú pravidelne uverejňuje Štatistický úrad Slovenskej republiky na URL adrese http://statdat.statistics.sk

* 1. V navrhovanej cene (zľave) sú zahrnuté všetky náklady spojené s realizáciou predmetu Dohody, vrátane vydania, blokovania, dodania palivových kariet, zaslanie kópii faktúr, papierových výtlačkov faktúr, elektronických faktúr a pod.
  2. DPH a spotrebná daň budú účtované podľa platných zákonov a predpisov SR.
  3. Maximálna hodnota zákazky je *..... (bude doplnené podľa príslušnej časti)*, týmto nie je dotknutý § 18 ZVO.
  4. Kúpna cena aditíva AdBlue bude rovná cene za aditívum AdBlue na čerpacej stanici predávajúceho v čase jeho vytankovania/nákupu.

**VI.**

**Spôsob dodania a prevzatia**

1. Predávajúci dodá predmet dohody - motorovú naftu a bezolovnatý benzín - kupujúcemu a prevedie na neho vlastnícke právo v momentne vytankovania paliva zo stojanu na Čerpacej stanici. Vo faktúre, resp. prílohe k nej predávajúci uvedie odobraté množstvo, cenu.
2. Predávajúci dodá predmet dohody - aditívum AdBlue - kupujúcemu na ČS a prevedie na neho vlastnícke právo v momentne jeho vytankovania zo stojanu na Čerpacej stanici, resp. v momente jeho nákupu na ČS na palivovú kartu. Vo faktúre, resp. prílohe k nej predávajúci uvedie odobraté množstvo, cenu.
3. Predávajúci je povinný zabezpečiť možnosť kupujúceho priebežne elektronicky sťahovať údaje o čerpaní pohonných hmôt.
4. Minimálne požiadavky kupujúceho na pokrytie sieťou čerpacích staníc na území Slovenskej republiky (pre časť 1 aj v zahraničí) a ostatné minimálne požiadavky na predmet zákazky, uvedené v súťažných podkladoch k vyššie uvedenej verejnej súťaži musí mať predávajúci spĺňať počas celej doby platnosti tejto dohody, inak sa to považuje za podstatné porušenie zmluvy.

**VII.**

**Platobné podmienky a fakturácia**

* 1. Kúpna cena predmetu dohody bude kupujúcim predávajúcemu uhradená tak, že po uskutočnení kalendárneho mesiaca vystaví predávajúci kupujúcemu súhrnnú faktúru za dodávky uskutočnené v príslušnom mesiaci a evidované prostredníctvom palivových kariet, podľa jednotlivých stredísk VVS, a.s. v zmysle čl. II. bod 3 Rámcovej dohody. Faktúra musí mať náležitosti daňového dokladu, podľa § 74 Zákona č. 222/2004 Z. z. o DPH**. Doba splatnosti faktúry je 60 dní od jej preukázateľného doručenia (poštou, osobne) kupujúcemu.** Zmluvné strany sa dohodli, že zasielanie faktúry elektronickou poštou je možné a prípustné len na základe predchádzajúceho písomného odsúhlasenia takéhoto spôsobu doručovania faktúry obidvomi zmluvnými stranami po splnení podmienok zverejnených na webe <http://www.vodarne.eu/spolocnost/dodavatelia–e-faktury> súčasťou ktorých je vzor Dohody o elektronickom prijímaní faktúr.
  2. Prílohou každej faktúry je dodací list. Dodací list slúži ako doklad o prevzatí predmetu dohody čo do druhu a množstva.

2. Ak sa predávajúci bude v rozhodnom období nachádzať v Zozname platiteľov dane z pridanej hodnoty, u ktorých nastali dôvody na zrušenie registrácie pre DPH, priebežne aktualizovanom Finančnou správou (ďalej len „Zoznam“), kupujúci nie je povinný zaplatiť časť ceny fakturovanú predávajúcim ako DPH, a to až do okamihu výmazu zo Zoznamu alebo do okamihu predloženia potvrdenia vydaného Daňovým úradom, že predávajúci nie je daňovým dlžníkom (ďalej len „potvrdenie daňového úradu“). Rozhodným obdobím sa pre účely tejto dohody rozumie obdobie odo dňa preukázateľného doručenia faktúry kupujúcemu až po uhradenie kúpnej ceny kupujúcim predávajúcemu. V takomto prípade sa doba splatnosti faktúry pre časť zodpovedajúcu DPH prerušuje a nová doba splatnosti 60 dní začína plynúť odo dňa oprávneného písomného oznámenia predávajúceho o výmaze zo Zoznamu, alebo odo dňa predloženia potvrdenia daňového úradu predávajúcim kupujúcemu.

3. Predávajúci v čase uzatvárania dohody a jej trvania nesmie mať „dlh“ voči Finančnej správe, poisťovniam a ostatným orgánom štátnej správy a ich inštitúciám. Ak je zrejmé z verejne dostupných zdrojov, že predávajúci má dlhy voči vyššie uvedeným inštitúciám je povinný na výzvu kupujúceho predložiť potvrdenie o zaplatení predmetných dlhov a pohľadávok, resp. potvrdenie, že sa o úhrade dlhov dohodol s príslušnými inštitúciami.

4. Každá faktúra musí obsahovať okrem náležitostí podľa zákona č. 222/2004 Z. z. o dani z pridanej hodnoty, zákona č. 431/2002 Z.z. o účtovníctve a Obchodného zákonníka č. 513/1991 Z.z.:

a) číslo dohody, resp. objednávky,

b) dátum splatnosti,

c) označenie peňažného ústavu a číslo účtu, na ktorý sa má platiť.

6. V prípade, že faktúra nebude obsahovať náležitosti uvedené v dohode, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty a nová lehota začne plynúť doručením opravenej faktúry kupujúcemu.

7. Kupujúci sa zaväzuje, že po obdržaní faktúry bezodkladne skontroluje všetky náležitosti faktúry, aby nedochádzalo k nežiaducemu predlžovaniu lehoty splatnosti faktúry.

8. Predávajúci zodpovedá za správnosť a úplnosť faktúry.

9. Adresa pre zaslanie faktúry: **Východoslovenská vodárenská spoločnosť, a.s., Komenského 50, 042 48 Košice.**

**VIII.**

**Zmluvné pokuty**

1. Zmluvné strany sa dohodli, že pri nedodržaní dohodou dohodnutého termínu dodania predmetu dohody bez zavinenia kupujúceho, kupujúci má právo vyúčtovať predávajúcemu zmluvnú pokutu vo výške 0,025% z ceny nedodaného predmetu dohody za každý deň omeškania. Týmto nie je dotknuté právo na náhradu škody.
2. Ľubovoľné zdržanie vzniknuté vinou kupujúceho, ktoré obmedzuje možnosť predávajúceho plniť svoje povinnosti v stanovenom čase, nebude dôvodom na vymáhanie sankcií.
3. V prípade omeškania predávajúceho s vybavením reklamácie má kupujúci právo požadovať zaplatenie zmluvnej pokuty vo výške 1 % z ceny reklamovaného predmetu dohody. Týmto nie je dotknuté právo na náhradu škody.
4. V prípade omeškania kupujúceho s uhradením faktúry predávajúcemu môže predávajúci vyúčtovať kupujúcemu úrok z omeškania vo výške 0,025% z dlžnej čiastky, za každý deň omeškania.
5. Zmluvné strany sa dohodli, že v prípade nesplnenia povinnosti predávajúceho dodať predmet dohody v požadovanom množstve a/alebo v dojednanej cene a/alebo v dojednanej kvalite a/alebo akosti a/alebo vyhotovení, má kupujúci právo uplatniť u predávajúceho zmluvnú pokutu vo výške 1 % z ceny predmetnej objednávky za každé takéto porušenie zmluvnej povinnosti. Týmto nie je dotknuté právo na náhradu škody.
6. Ak dôjde k úniku informácií, ktoré majú charakter dôverných informácií alebo obchodného tajomstva z dôvodov, za ktoré zodpovedá predávajúci alebo kupujúci alebo ak predávajúci alebo kupujúci poruší povinnosť stanovenú v článku IX. tejto dohody, je predávajúci alebo kupujúci povinný nahradiť druhej zmluvnej strane vzniknutú škodu.

**IX.**

**Ochrana informácií**

1. Obchodné tajomstvo na účely tejto zmluvy tvoria všetky skutočnosti obchodnej, výrobnej alebo technickej povahy súvisiace s podnikom zmluvnej strany, ktoré majú pre ňu skutočnú alebo aspoň potenciálnu materiálnu alebo nemateriálnu hodnotu, nie sú v príslušných obchodných kruhoch bežne dostupné, majú byť podľa vôle zmluvnej strany utajené a zmluvná strana zodpovedajúcim spôsobom ich utajenie zabezpečuje. Za obchodné tajomstvo sa považujú aj všetky výrobné, technické, obchodné, ekonomické, organizačné a iné skutočnosti, ktoré sa zmluvná strana dozvie pri plnení tejto zmluvy, a ktoré sa týkajú jednak druhej zmluvnej strany a jednak jej zákazníkov, dodávateľov a odberateľov (najmä zoznamy obchodných partnerov, obchodné plány, technologické postupy, spôsoby výroby a spracovávania produktov, vedenie a obsah účtovných kníh, obchodné /najmä cenové/ kalkulácie, postupy riešenia, informácie o príjmoch zamestnancov atď.).
2. Zmluvné strany sa zaväzujú nakladať s akýmikoľvek údajmi, informáciami alebo dokumentmi, ktoré boli druhej zmluvnej strane poskytnuté alebo druhou zmluvnou stranou akýmkoľvek spôsobom získané v súvislosti s plnením predmetu objednávky, ako s informáciami dôverného charakteru a/alebo s informáciami, ktoré sú predmetom obchodného tajomstva (ak spĺňajú náležitosti podľa § 17 Obchodného zákonníka).
3. Predávajúci nie je oprávnený bez predchádzajúceho písomného súhlasu kupujúceho uvádzať kupujúceho ako svojho obchodného partnera a/alebo používať obchodné meno alebo logo kupujúceho pri propagácii seba alebo svojej činnosti alebo vo vyhláseniach pre médiá, a to v akejkoľvek forme.
4. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie účinnosti tejto dohody. Zmluvná strana je povinná upozorniť druhú zmluvnú stranu na skutočnosti ohrozujúce obchodné tajomstvo a jej oprávnené záujmy ihneď ako sa o nich dozvedela.
5. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté. V takomto prípade sa poskytnutie dôverných informácií týmto osobám nepovažuje za porušenie tejto dohody, pokiaľ je nevyhnutné pre naplnenie účelu tejto dohody a došlo k nemu len v nevyhnutnom rozsahu.
6. Právo užívať, poskytovať a sprístupniť dôverné informácie majú obe strany len v rozsahu a za podmienok nevyhnutných pre riadne plnenie práv a povinností vyplývajúcich z tejto dohody.
7. Zmluvná strana, ktorá poruší povinnosti vyplývajúce z tohto článku ohľadne ochrany dôverných informácií je povinná nahradiť druhej zmluvnej strane vzniknutú škodu.
8. Všetky informácie, ktoré neboli už niektorou zo zmluvných strán zverejnené, alebo nie sú všeobecne známe, sa považujú za dôverné. Za dôverné informácie sa nepovažujú informácie, ktoré sa stali verejne známymi, pokiaľ sa tak nestalo porušením povinnosti ich ochrany, ďalej informácie, ktoré sú sprístupnené podľa zákona č. 211/2000 Z. z. o slobodnom prístupe k informáciám, alebo ktoré je predávajúci podľa tohto zákona povinný sprístupniť.

**X.**

**Záruka**

* + - 1. Predávajúci ručí za to, že predmet dohody v okamihu prevzatia zodpovedá výsledku určenému v dohode, že zodpovedá normám a požiadavkám kupujúceho a že nemá vady, ktoré by rušili, alebo znižovali jeho hodnotu. Predávajúci ďalej ručí za to, že predmet dohody má dohodnuté, resp. obvyklé vlastnosti a je spôsobilý na užívanie určené v dohode a na užívanie predpokladaným alebo obvyklým spôsobom.

**XI.**

**Doručovanie**

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto dohodou a jej plnením (ďalej len „písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví tejto dohody, alebo na inú adresu, ktorú písomne oznámi strana druhej zmluvnej strane.
2. Písomnosti sa doručujú osobne alebo prostredníctvom Slovenskej pošty, a. s. Zmluvné strany si potvrdzujú doručenie písomnosti podpisom osoby oprávnenej prijímať písomnosti za zmluvnú stranu na doručenke alebo rovnopise, prípadne kópii doručovanej listiny.
3. Ak je písomnosť doručovaná osobne, považuje sa za doručenú momentom odovzdania písomnosti osobe oprávnenej prijímať písomnosti za zmluvnú stranu, ktorej sa doručuje alebo momentom, keď táto osoba odmietla písomnosť prevziať.
4. Ak je písomnosť doručovaná prostredníctvom Slovenskej pošty, a. s. považuje sa za doručenú momentom odovzdania písomnosti osobe oprávnenej prijímať písomnosti za zmluvnú stranu, ktorej je adresovaná a v prípade odmietnutia prevzatia písomnosti, momentom, keď k odmietnutiu prevzatia dôjde. Ak nemožno doručiť písomnosť na adresu druhej zmluvnej strany, považuje sa dňom vrátenia nedoručenej zásielky odosielateľovi za doručenú, a to aj vtedy, ak sa adresát o tom nedozvie.

**XII.**

**Zadávanie subdodávok a postúpenie dohody**

* 1. Subdodávateľ (poddodávateľ) je hospodársky subjekt, ktorý uzavrel s predávajúcim ako úspešným uchádzačom písomnú odplatnú zmluvu na plnenie určitej časti zákazky v zmysle zákona o verejnom obstarávaní. Zoznam subdodávateľov predávajúceho tvorí Prílohu č. 4 (*Zoznam subdodávateľov predávajúceho*) tejto Dohody.
  2. Predávajúci nesmie postúpiť celú túto dohodu alebo jej časť alebo akúkoľvek výhodu alebo podiel v nej alebo podľa nej bez predchádzajúceho písomného súhlasu kupujúceho a/alebo v rozpore so zákonom o verejnom obstarávaní.
  3. Predávajúci je oprávnený na plnenie dohody využívať kapacity subdodávateľov. Predávajúci nie je oprávnený poveriť splnením všetkých zmluvných povinností vyplývajúcich z tejto dohody subdodávateľa (t.j. predávajúci je oprávnený za účelom splnenia si zmluvných povinností využívať kapacity subdodávateľov, ale nemôže delegovať na subdodávateľa všetky povinnosti vyplývajúce z tejto dohody).
  4. Predávajúci nie je oprávnený práva a/alebo povinnosti vyplývajúce z tejto dohody, ako aj čiastkových zmlúv previesť na tretiu osobu, bez vopred daného písomného súhlasu kupujúceho Predávajúci je povinný zabezpečiť, že predávajúceho subdodávatelia neprevedú práva a povinnosti vyplývajúce zo subdodávateľskej zmluvy s predávajúcim ako objednávateľom na tretiu osobu, bez vopred daného písomného súhlasu kupujúceho. Predávajúci je povinný zabezpečiť, že to isté bude platiť pre subdodávateľov predávajúceho subdodávateľov atď. (schvaľovanie subdodávateľov v ktoromkoľvek rade). Požiadavka na schválenie subdodávateľa v ktoromkoľvek rade sa predkladá určenému zástupcovi kupujúceho. Za vykonanie zákazky a/alebo jej časti a/alebo akýchkoľvek prác subdodávateľom, zodpovedá predávajúci akoby zákazku vykonával sám.
  5. Kupujúci má právo kedykoľvek odvolať svoj súhlas podľa bodu 4. tohto článku Dohody najmä v prípade, že plnenia poskytované subdodávateľom (v ktoromkoľvek rade) nie sú vykonávané v súlade s touto dohodou a/alebo k spokojnosti kupujúceho, resp. v iných obdobných a riadne odôvodnených prípadoch relevantných pre dodanie tovaru. V prípade odvolania súhlasu v súlade s týmto bodom nebude mať predávajúci nárok na kompenzáciu a v takomto prípade je predávajúci povinný bez zbytočného odkladu právne relevantným spôsobom ukončiť dohodu s poddodávateľom a uplatňovať voči nemu všetky svoje práva vyplývajúce zo zaniknutého zmluvného vzťahu.
  6. Kupujúci neudelí súhlas v zmysle bodu 4. tohto článku, najmä ak nominovaný subdodávateľ v ktoromkoľvek rade bol uchádzačom o zákazku, ktorej výsledkom je uzatvorenie tejto dohody a z akéhokoľvek dôvodu neuspel v danej zákazke a/alebo nespĺňa povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov a/alebo nespĺňa podmienky osobného postavenia podľa § 32 ZVO alebo existuje prekážka v plnení dohody podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení a/alebo Nariadenia Rady EÚ č. 2022/578 z 08. apríla 2022.
  7. Ak predávajúci v súlade s touto dohodou zadá časť zákazky subdodávateľovi v ktoromkoľvek rade, je povinný mu za riadne a včas vykonané práce a/alebo službu a/alebo dodanie tovaru a/alebo jej časť v zmysle subdodávateľskej zmluvy zaplatiť. Predávajúci nie je oprávnený viazať platby subdodávateľovi na zaplatenie faktúry kupujúcim predávajúcemu podľa tejto Dohody (zákaz odkladacej podmienky na platby). Predávajúci je povinný zabezpečiť, že predávajúceho subdodávatelia nebudú oprávnení viazať platby subdodávateľovi v druhom rade na zaplatenie faktúry predávajúcim subdodávateľovi atď. Porušenie týchto povinností sa bude považovať za podstatné porušenie dohody.
  8. Ak budú tovar alebo jej časť poskytovať viacerí subdodávatelia predávajúceho, koordináciu úloh a vzájomnú informovanosť pri dodávke tovaru a/alebo jeho časti z hľadiska zaistenia bezpečnosti a ochrany zdravia pri práci zabezpečuje predávajúci.
  9. Predávajúci je povinný oznámiť akúkoľvek zmenu údajov týkajúcich sa jeho subdodávateľov kupujúcemu, bezodkladne od okamihu, kedy sa o zmene dozvedel, alebo sa mal dozvedieť.
  10. Predávajúci je oprávnený na zmenu svojich subdodávateľov v ktoromkoľvek rade len s predchádzajúcim písomným súhlasom kupujúceho. Predávajúci je povinný v žiadosti o súhlas so zmenou subdodávateľa v ktoromkoľvek rade a/alebo v žiadosti o schválenie subdodávateľa v ktoromkoľvek rade poskytnúť kupujúcemu o navrhovanom subdodávateľovi všetky údaje podľa § 41 ods. 3 zákona o verejnom obstarávaní (za týmto účelom predávajúci predloží aktualizovanú Prílohu č. 4 - Zoznam subdodávateľov predávajúceho).
  11. Ak predávajúci predloží na schválenie nových subdodávateľov, kupujúci bude vyhodnocovať u navrhovaných subdodávateľov (najmä u neúspešných uchádzačov) aj možné obmedzenie hospodárskej súťaže.
  12. Navrhovaní subdodávatelia musia spĺňať podmienky účasti týkajúce sa osobného postavenia a nesmú u nich existovať dôvody na vylúčenie podľa § 41 ods. 1 písm. b) zákona o verejnom obstarávaní, inak ich kupujúci neodsúhlasí. Doklady preukazujúce splnenie týchto požiadaviek predloží predávajúci k žiadosti o súhlas so zmenou subdodávateľa v ktoromkoľvek rade a/alebo v žiadosti o schválenie subdodávateľa v ktoromkoľvek rade.

**XIII.**

**Zánik dohody**

1. Kupujúci či predávajúci môže odstúpiť od dohody z dôvodov stanovených v obchodnom zákonníku a v tejto dohode ak:

* bol na majetok druhej zmluvnej strany vyhlásený konkurz, bol zamietnutý návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok, alebo dôjde k akémukoľvek činu alebo udalosti, ktorá by mala (podľa platných zákonov) podobný efekt ako ktorýkoľvek z uvedených činov alebo udalostí, alebo
* druhá zmluvná strana vstúpila do likvidácie.

1. Kupujúci môže ďalej odstúpiť od dohody, najmä:

* pokiaľ predávajúci podstatným spôsobom poruší svoje povinnosti v oblasti bezpečnosti práce a ochrany zdravia pri práci, najmä ak takýmto porušením ohrozí život alebo zdravie osôb,
* ak má tovar právne vady,
* sa ocitne druhá zmluvná strana v omeškaní so splnením svojho záväzku a/alebo čiastkového záväzku po dobu dlhšiu než 14 dní,
* z dôvodu existencie vyššej moci, ktorá má dosah na splnenie predmetu objednávky a niektorá zo zmluvných strán nebude mať záujem naďalej zotrvať v tomto vzťahu,
* v prípade, ak bude predávajúci právoplatne odsúdený za niektorý z trestných činov korupcie podľa Trestného zákona a/alebo zákona o trestnej zodpovednosti právnických osôb (ďalej len „korupcia“).
* sa predávajúci stane spoločnosťou v kríze,
* predávajúci predá svoj podnik alebo časť podniku  a podľa kupujúceho sa tým zhorší vymožiteľnosť práv a povinností zo dohody.

1. Pre účely tejto dohody sa podstatným porušením dohody rozumie najmä omeškanie predávajúceho s dodaním predmetu dohody o viac ako 14 dní, alebo dodanie predmetu dohody inej ako dohodnutej akosti, alebo v inom ako dohodnutom rozsahu, alebo v inej ako dohodnutej kvalite alebo v inej ako dohodnutej cene, alebo v prípade preukázania korupcie, alebo ak nastanú okolnosti uvedené v bode 1. tohto článku.
2. Zmluvné strany sa dohodli na písomnej forme odstúpenia od dohody a písomnej forme uplatnenia všetkých nárokov voči druhej strane. Odstúpenie od dohody musí byť doručené druhej zmluvnej strane. Účinky odstúpenia nastanú v súlade s § 349 odsek 1 zákona číslo 513/1991 Zb. Obchodného zákonníka v znení neskorších predpisov, dňom doručenia odstúpenia od dohody druhej zmluvnej strane.
3. Rozhodnutím odstúpiť od tejto dohody, vypovedaním tejto dohody sa kupujúci nevzdáva žiadnych jeho ostatných práv. Ak kupujúci odstúpi od tejto dohody, vypovie ju nezodpovedá predávajúcemu za stratu zisku, stratu inej zákazky alebo za inú nepriamu alebo následnú stratu alebo škodu, ktorá mu môže vzniknúť v súvislosti s odstúpením. Uvedené platí aj pre zánik dohody dohodou.
4. Zmluvné strany sa dohodli, že túto dohodu je možné zrušiť aj vzájomnou dohodou zmluvných strán.
5. V prípade okolností vylučujúcich zodpovednosť, ak tieto trvajú dlhšie ako 3 mesiace, ktorákoľvek zo zmluvných strán je oprávnená jednostranne od dohody odstúpiť.

**XIV.**

**Spoločné a záverečné ustanovenia**

1. **Táto dohoda sa uzatvára na dobu určitú, t.j. na 12 mesiacov odo dňa účinnosti dohody.** Platnosť a účinnosť dohody sa končí uplynutím doby, na ktorú bola uzavretá. Dohoda nadobúda platnosť dňom podpísania obidvoma zmluvnými stranami a účinnosť deň nasledujúci po dni jej zverejnenia v zmysle platných právnych predpisov.
2. Pre účely tejto dohody:

* dňom sa rozumie kalendárny deň, ak nie je ustanovené inak,
* odkaz na akýkoľvek právny predpis znamená odkaz na taký právny predpis v znení neskorších predpisov, ak nie je stanovené inak,
* odkaz na článok, odstavec, písmeno alebo prílohu znamená odkaz na článok, odstavec, písmeno alebo prílohu tejto dohody, ak nie je ustanovené inak,
* názvy jednotlivých článkov a príloh sú uvedené len z dôvodu lepšej prehľadnosti a neovplyvňujú interpretáciu tejto dohody,
* výrazy v jednotnom čísle môžu byť podľa okolností interpretované aj ako výrazy v množnom čísle,
* v prípade rozporu má prednosť vyjadrenie slovami pred číslami.

1. Jednotlivé ustanovenia tejto dohody môžu byť menené, doplňované, resp. rušené iba písomnou formou po dohode obidvoch zmluvných strán a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov. Všetky zmeny tejto dohody uvedené v dodatkoch budú tvoriť neoddeliteľnú súčasť tejto dohody.
2. Predávajúci sa zaväzuje podať určenému zástupcovi kupujúceho správu bez zbytočného odkladu, hneď ako sa dozvie že vznikli/vzniknú akékoľvek prekážky pri dodávaní tovaru, ktoré bránia alebo budú brániť v plnení povinností majúcich vplyv na cenu, množstvo a druh a podobne. Bezodkladne po doručení takejto správy určený zástupca predávajúceho v súčinnosti s kupujúcim vyplní Prílohu č. 3 - Dôvodová správa (ďalej len „Príloha č. 3“), ktorá tvorí nedielnu súčasť tejto dohody.
3. Pri plnení predmetu tejto dohody sa predávajúci zaväzuje dodržiavať všeobecne záväzné predpisy, technické normy, dojednania tejto dohody a bude rešpektovať pokyny kupujúceho. Plnenia povinností vyplývajúcich z právnych predpisov donucovacej povahy a zo záväzných rozhodnutí, stanovísk alebo iných opatrení orgánov verejnej moci majú v prípade rozporu s povinnosťami predávajúceho vždy prednosť.
4. Kupujúci sa zaväzuje, že poskytne predávajúcemu v nevyhnutnom rozsahu potrebné spolupôsobenie a súčinnosť.
5. Zmluvné strany sa dohodli, že práva a povinnosti z tejto dohody prechádzajú na právnych nástupcov zmluvných strán. Riadne zabezpečenie takéhoto prechodu je povinnosťou dotknutej zmluvnej strany.
6. Ak je alebo sa stane niektoré ustanovenie tejto dohody neplatné alebo neúčinné, nedotýka sa to ostatných ustanovení tejto dohody, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenia neplatné alebo neúčinné ustanoveniami platnými a účinnými, ktoré najlepšie zodpovedajú pôvodne zamýšľanému účelu ustanovenia neplatného alebo neúčinného. Do tej doby platí úprava príslušných právnych predpisov.
7. Predávajúci je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci a nelegálnom zamestnávaní“). Predávajúci zároveň vyhlasuje, že neporušuje a počas trvania tejto dohody nebude porušovať zákaz nelegálneho zamestnávania v zmysle zákona o nelegálnom zamestnávaní.
8. V prípade uloženia pokuty kupujúcemu kontrolným orgánom podľa § 7b ods. 8 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je predávajúci povinný pokutu v plnej výške uhradiť kupujúcemu, na základe výzvy kupujúceho na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok kupujúceho na náhradu prípadnej škody. Kupujúci je povinný bezodkladne predávajúceho informovať o konaní vedenom kontrolným orgánom, ktorého výsledkom môže byť uloženie pokuty.
9. Zmluvné strany sa dohodli, že kupujúci je oprávnený jednostranne započítať si svoju pohľadávku voči predávajúcemu titulom uhradenia pokuty uloženej právoplatným rozhodnutím podľa § 7b ods. 8 zákona o nelegálnej práci a nelegálnom zamestnávaní voči pohľadávke predávajúceho, ktorú je kupujúci povinný vyplatiť predávajúcemu. Toto ustanovenie má prednosť pred ustanoveniami dohody, ktoré mu odporujú.
10. Predávajúci je povinný dodržiavať zákon č. 663/2007 Z. z. o minimálnej mzde a o zmene a doplnení niektorých zákonov. Predávajúci zároveň vyhlasuje, že neporušuje a počas trvania tejto dohody nebude porušovať sadzby minimálnych mzdových nárokov pre stupne náročnosti pracovných miest vypočítané z minimálnej mzdy prostredníctvom koeficientov minimálnej mzdy v zmysle príslušných právnych predpisov.
11. Predávajúci vyhlasuje, že ku dňu podpisu tejto dohody neexistujú dôvody, na základe ktorých by sa kupujúci mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z. z. o DPH.
12. Predávajúci je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov a súvisiace zákony (ďalej len „zákon o RPVS“). V prípade porušenia povinnosti predávajúceho byť zapísaný v registri v súlade s § 4 ods. 1 zákona o RPVS má kupujúci právo od tejto dohody odstúpiť.
13. V prípade uloženia pokuty kupujúcemu v zmysle zákona o RPVS za porušenie povinnosti zavinením predávajúceho je predávajúci povinný pokutu v plnej výške uhradiť kupujúcemu, na základe výzvy kupujúceho na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok kupujúceho na náhradu prípadnej škody. Kupujúci je povinný bezodkladne predávajúceho informovať o konaní vedenom kontrolným orgánom, ktorého výsledkom môže byť uloženie pokuty. Zmluvné strany sa dohodli, že kupujúci je oprávnený jednostranne započítať si svoju pohľadávku voči predávajúcemu titulom uhradenia pokuty v zmysle vyššie uvedeného.
14. Predávajúci podpisom tejto dohody vyhlasuje, že zmluvné podmienky podľa tejto dohody nie sú v hrubom nepomere k právam a povinnostiam vyplývajúcim z tohto záväzkového vzťahu pre predávajúceho, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu dohody a existuje pre nespravodlivý dôvod.
15. Zmluvné strany sa dohodli, že predávajúci nie je oprávnený jednostranne započítať akúkoľvek svoju pohľadávku voči pohľadávkam kupujúceho.
16. Zmluvné strany sa dohodli, že akékoľvek pohľadávky, ktoré vzniknú na základe tejto dohody jednej strane dohody (veriteľovi) voči druhej strane dohody (dlžníkovi), nebudú postupovať iným osobám (zákaz postúpenia pohľadávky) bez predchádzajúceho písomného súhlasu dlžníka.
17. Všetky doklady a dokumenty odovzdávané predávajúcim kupujúcemu sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
18. Zmluvné strany sa vzájomne zaväzujú dodržiavať zákon č. 69/2018 Z. z. o kybernetickej bezpečnosti a o zmene a doplnení niektorých zákonov v prípade ak mu predmet zákazky podlieha.
19. Zmluvné strany vyhlasujú, že pre účely prípravy a plnenia tejto dohody spracúvajú osobné údaje fyzických osôb v súlade s Nariadením Európskeho Parlamentu a Rady EU (č. 2016/679 o ochrane fyzických osôb pri spracovaní osobných údajov a o voľnom pohybe takýchto údajov), ktorým sa zrušuje smernica 95/46/ES (Všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a dodržiavajú ho v celom rozsahu.
20. Táto dohoda sa spravuje a vykladá podľa zákonov Slovenskej republiky. Akékoľvek spory budú riešené predovšetkým vzájomnou dohodou zmluvných strán. V prípade, že k takejto dohode nedôjde, je ktorákoľvek zmluvná strana oprávnená podať návrh na začatie konania na príslušný súd Slovenskej republiky.
21. Pre vzťahy medzi kupujúcim a predávajúcim platia prioritne dojednania v tejto dohode. Na ostatné veci platia ustanovenia Obchodného zákonníka.
22. Predávajúci sa zaväzuje, že všetky technické, cenové, odborné informácie a iné skutočnosti, o ktorých sa počas plnenia predmetu dohody dozvie, sú predmetom obchodného tajomstva a nebudú poskytnuté tretej osobe bez písomného súhlasu kupujúceho.
23. Ostatné právne vzťahy touto dohodou neupravené, sa riadia príslušnými ustanoveniami Obchodného zákonníka.
24. V prípade omeškania so splnením peňažného záväzku je veriteľ oprávnený fakturovať dlžníkovi úrok z omeškania vo výške podľa nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka, ako aj paušálnu náhradu nákladov spojených s uplatnením pohľadávky v zmysle § 369c ods. 1 zákona č. 513/1991 Zb. Obchodný zákonník (ďalej len „Obchodný zákonník“).
25. Ak z kontextu textácie tejto dohody nevyplýva inak, každý odkaz na akýkoľvek právny predpis znamená príslušný právny predpis v znení jeho neskorších zmien (vrátane rekodifikácií) a každý odkaz na paragraf právneho predpisu predstavuje označenie obsahu ustanovenia ku dňu podpisu tejto dohody a znamená príslušný obsah ustanovenia predmetného paragrafu právneho predpisu aj v prípade jeho neskorších zmien, resp. zmeny číslovania.
26. Táto dohoda je v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinne zverejňovanou dohodou. Táto dohoda nadobúda platnosť dňom podpisu oprávnených zástupcov zmluvných strán a účinnosť dňom nasledujúcim po dni zverejnenia.
27. Táto dohoda je vyhotovená v troch vyhotoveniach, z ktorých každý ma platnosť originálu. Kupujúci obdrží dve vyhotovenia a predávajúci jedno vyhotovenie tejto dohody.

V Košiciach dňa,

*v mene a za kupujúceho v mene a za predávajúceho*

**Ing. Stanislav Prcúch**

predseda predstavenstva

**Ing. Jana Bernátová**

člen predstavenstva

*Prílohy:*

Príloha č. 1 - Cenová ponuka

Príloha č. 2 - Reklamačný protokol

Príloha č. 3 - Dôvodová správa

Príloha č. 4 - Zoznam subdodávateľov predávajúceho

Príloha č. 1

**Cenová ponuka**

Príloha č. 2

**R E K L A M A Č N Ý P R O T O K O L**

Dátum podania reklamácie:

**Reklamáciu podal:** **Predávajúci:**

Meno a priezvisko: Obchodné meno:

OTP/funkcia: Mesto:

Závod: Dodací list:

Objednávka č.: Dátum dodávky:

**Reklamovaný produkt:**

|  |  |  |  |  |
| --- | --- | --- | --- | --- |
| P. č. | Názov produktu: | Množ. | M.J. | Dôvod reklamácie:  (množstvo, cena, čas dodania, kvalita) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Reklamáciu podal: ......................................... Reklamáciu prijal: ................................................

Podpis Podpis

**Požadovaný spôsob vybavenia reklamácie:**

Odstránenie vady dodaním náhradného plnenia alebo chýbajúcej časti plnenia na náklady predávajúceho

Odstránenie právnych vád na náklady predávajúceho

Primeraná zľava z ceny

Odstúpenie od dohody

Dátum vybavenia reklamácie:

Príloha č. 3

**Dôvodová správa**

**k Rámcovej dohode č. /2025/DZ/UVO/ZML**

**Predmet dohody/ Zákazka \*:**

**Dátum \*\*:**

**Zdôvodnenie \*\*\*:** Je to nepredvídateľná okolnosť, ktorá vznikla po podpise dohody a nezávisle od vôle zmluvných strán.

**Dôvodovú správu** **vypracoval: ........................................................................................................**

(meno a priezvisko zodpovednej osoby za predávajúceho s podpisom)

**Dôvodovú správu odsúhlasil: .........................................................................................................**

(meno a priezvisko zodpovednej osoby za objednávateľa s podpisom)

Vysvetlivky:

\* (uviesť presný názov predmetu dohody zhodný s názvom rámcovej dohody)

\*\* (vypracovania dôvodovej správy)

\*\*\* (s vyjadrením zmeny zmluvnej ceny a/alebo zmeny plnenia a/alebo rozsahu plnenia)



Príloha č. 4

**Zoznam subdodávateľov predÁvajúceho**

* 1. Názov a adresa predávajúceho (ďalej len „žiadateľ“):

………………………………………………………………...

* 1. Uveďte všetkých známych subdodávateľov (podľa definície subdodávateľa v zmysle ZVO)

|  |  |  |  |
| --- | --- | --- | --- |
| **Názov subdodávateľa** | **Rozsah subdodávky z celkového množstva dodaných plnení (uviesť v %)** | **Predmet subdodávky** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |
|  |  |  |  |
|  |  |  |  |

*(\*V prípade potreby doplňte riadky)*

***Svojím podpisom čestne prehlasujem, že:***

* **pri navrhnutých subdodávateľoch a ich podsubdodávateľoch** (dodávateľský reťazec) **sme** **overili a potvrdzujeme neexistenciu skutočností podľa článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska**, ktorým destabilizuje situáciu na Ukrajine v znení neskorších nariadení, najmä **v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov** (v celom dodávateľskom reťazci) na plnenie viac ako 10 % z hodnoty zákazky:
  1. ruským občanom, spoločnostiam, subjektom alebo orgánom sídliacim v Rusku,
  2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
  3. osobám, ktoré v ich mene alebo na základe ich pokynov predkladajú ponuku alebo plnia zákazku.
* nám nie sú vo vzťahu k subdodávateľom **a**ich podsubdodávateľom(dodávateľský reťazec) známe skutočnosti brániace podpisu Rámcovej dohody podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení);

Miesto a dátum: .....................................

Meno a priezvisko: .....................................

Podpis: .....................................

*(podpisuje osoba alebo osoby oprávnené konať v mene žiadateľa v súlade s výpisom z obchodného registra alebo iného úradného registra, v ktorom je žiadateľ zapísaný alebo osoba splnomocnená)*